text: পাঞ্জাব পুনর্গঠন আইন হচ্ছে ১৯৬৬ সালের ১৮ সেপ্টেম্বরে তৎকালীন পূর্ব পাঞ্জাব রাজ্যটি বিলুপ্ত করে ভারতীয় সংসদ কর্তৃক পাসকৃত এবং বর্তমানে বলবৎ আইন। এই আইনের মাধ্যমে তৎকালীন পূর্ব পাঞ্জাব রাজ্য ভেঙে নতুন পাঞ্জাব (বর্তমান রাজ্যের) ও হরিয়ানার রাজ্যের গঠন করা হয় এবং পূর্ব পাঞ্জাব রাজ্যের বেশ কিছু অঞ্চল  হিমাচল প্রদেশে স্থানান্তরিত হয়। এছাড়াও পাঞ্জাব এবং হরিয়ানা উভয় রাজ্যের অস্থায়ী রাজধানী হিসাবে চণ্ডীগড়কে নতুন কেন্দ্রশাসিত অঞ্চল ঘোষণা করা হয়। নতুন পাঞ্জাবি-ভাষী রাজ্য (আধুনিক পাঞ্জাব রাজ্যের) গঠনের লক্ষ্যে আন্দোলনকারী পাঞ্জাবি সুবা আন্দোলনের ফলস্বরূপ এই পুনর্গঠন  করা হয়। পাঞ্জাব পুনর্গঠনের ফলে  পূর্ব পাঞ্জাব  রাজ্যের পাঞ্জাবি সংখ্যাগরিষ্ঠ অঞ্চল নিয়ে আধুনিক পাঞ্জাব, সংখ্যাগরিষ্ঠ হিন্দি-ভাষী  অঞ্চল নিয়ে হরিয়ানা গঠন করা হয়।
  
  তথ্যসূত্র 
  
  বিষয়শ্রেণী:ভারতের রাজ্য পুনর্গঠন
title: পাঞ্জাব পুনর্গঠন আইন, ১৯৬৬